بوطناش (بنݣليزية Duodenum) هوا واحد لقشيوش كاين فالجوف دلكرش ؤ هوا لپارتية اللولة ؤ لقصيرة دلمصران الرقيق و اللي كايجي نيشان منبعد لمعدة ؤ فيه فاين كايبدا كايتمص لقس (فيتامينات، دهنيات، ملايح معدنية، لما...). عندو شكل ديال حسيفة دلعاود ؤ مقاد من ربعة ديال الطروفا: فوقاني و هابط و تحتاني ؤ طالع. بوطناش عندو علاقة وطيدة معا لبنكريا لاحقاش مشبر فيه مزيان ؤ ضاير بيه علاين من ݣاع الجوايه داكشي علاش شي بعضين كايشبهوه بلپنو ؤ اللي ضاير بالجانطة ديالو هيا لبنكريا. بوطناش جا من لكلمة اللاتينية "Duodenum digitorum" يعني بلمغريبية "طناش صبع" ؤ تسما هاكا لاحقاش الطولة ديالو كاتسوا علاين طناش إينش يعني الطولة ديال طناش ديال الصبعان متابعين. https://www.cancer.gov/publications/dictionaries/cancer-terms/def/duodenum